armvectores/hy_wikipedia_2023 huggingface dataset:
(2237) Մելնիկով

(2237) Մելնիկով (անգլ.՝ Melnikov), աստերոիդ աստերոիդների հիմնական գոտում։ Հայտնաբերվել է 1938 թվականի հոկտեմբերի 2-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 3,142994 ա. մ., առավելագույնը մոտենում է 2,4574 ա. մ. հեռավորության վրա և հեռանում 3,8286 ա. մ.։ Արեգակի շուրջ մեկ ամբողջական պտույտ է կատարում 2035,23 երկրային օրվա ընթացքում, իր ուղեծրով շարժվելով միջինում 0,176884 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2237) Մելնիկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չալա (Չարիշի վտակ)

Չալա (ռուս.՝ Чала)), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ աջ ափով՝ 397 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100009334
Հիդրոլոգիական ուսումնասիրությունների կոդը - 115100933
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
864

864 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 864 թվականն է, 
IX դարի 64-րդ տարին։


== Դեպքեր ==


== Ծնունդներ ==


== Մահեր ==
Ալեքսանդրե Աբաշելի

Ալեքսանդրե Աբաշելի (վրաց.՝ ალექსანდრე (ისააკ) ბესარიონის ძე აბაშელი, իրական անունը՝ Իսահակ Չոչիա, օգոստոսի 27, 1884(1884-08-27), Աբաշիսպիր, Քութայիսի նահանգ, Ռուսական կայսրություն - սեպտեմբերի 27, 1954(1954-09-27)[…], Թբիլիսի, Վրացական ԽՍՀ, ԽՍՀՄ), վրացի բանաստեղծ։


== Կենսագրություն ==
Ծնվել է օգոստոսի 15 (27)-ին, Քութայիսի նահանգի Սաճոճիո գյուղում չքավոր գյուղացու ընտանիքում։ Սովորել է տեղի երկամյա դպրոցում, Քութայիսի քաղաքային ուսումնարանում, ապա դասախոսություններ լսել Մոսկվայի ժողովրդական համալսարանի պատմա-փիլիսոփայական ֆակուլտետում։ 1905-1907 թվականների հեղափոխությանը մասնակցելու համար աքսորվել է։ 1908 թվականին վերադարձել է Թբիլիսի, աշխատել «Կավկազ» և «Նովայա ռեչ» թերթերի խմբագրություններում։ Այդ թերթերում էլ տպագրել է իր առաջին ոտանավորները (ռուսերեն)։ 1910-ից սկսել է աշխատակցել վրացական մամուլին։ Վաղ շրջանի ստեղծագործություններին բնորոշ է սիմվոլիզմը («Արևի ծիծաղը», 1913)։ Վրաստանում խորհրդային կարգեր հաստատվելուց հետո երգել է սոցիալիստական շինարարության առօրյան («Թբիլիսյան գիշեր», 1926, «Հոկտեմբերի որոտը», 1937), արտացոլել Հայրենական մեծ պատերազմի դրվագները։ Վերջին բանաստեղծություններում («Խաղաղության աղավնին», «Չենք ուզում պատերազմ») անդրադարձել է խաղաղության թեմային։ Մահացել է սեպտեմբերի 29-ին, Թբիլիսիում։
Գրիգոլ Աբաշիձեի հետ գրել է ՎԽՍՀ հիմնի տեքստը։


== Ծանոթագրություններ ==


== Գրականություն ==
ბენაშვილი დ., კრიტიკული ნარკვევები XX ს. ქართულ ლიტერატურაზე, ტ. 1, 1967;
რადიანი შ., XX საუკუნის ქართული ლიტერატურა, თბ., 1959;
ჭილაია ს., XX საუკუნის ქართული მწერლობა, ტ. 2, თბ., 1959
ჭილაია ს., ქსე, ტ. 1, გვ. 17, თბ., 1975
Չեխական զանգված

Չեխական զանգված, բոհեմական զանգված (չեխ․՝ Českomoravská vrchovina կամ Vysočina, գերմ.՝ Böhmisch-Mährische Höhe), լեռնազանգված Չեխիայի արևմուտքում, Լեհաստանի, Գերմանիայի ու Ավստրիայի հետ սահմանակից շրջաններում։ Երկարությունը մոտ 600 կմ է, լայնությունը՝ մինչև 300 կմ։ Բարձրությունը՝ մինչև 1602 մ։ Շեղանկյունաձև ձգվում է արևմուտքից արևելք։ Եզրավորված է Շումավա, Չեխական անտառ, Հանքային լեռներ, Սուդետներ լեռնաշղթաներով և Չեխ-Մորավական բարձրավանդակով։ Ներքին մասն ընդարձակ իջվածք է (Չեխական գոգավորություն)։ Կազմված է գնեյսներից, բյուրեղային թերթաքարերից» քվարցիտներից, ավազաքարերից ևն։ Նեոգեն-անթրոպոգենում ենթարկվել է տեկտոնական շարժումների։ Հյուսիս-արևելք տևտոնական ճկվածքի հետ է կապված Վերին-սիլեզյան քարածխային ավազանի ձևավորումը։ Լանջերը ծածկված են խառը և ասեղնատերև անտառներով, 1400 թվականից բարձր՝ ենթալպյան մարգագետիններով ու թփուտներով։ Չեխական զանգվածում են Կարլովի Վարի, Մարիանսկե Լազնե և այլ առողջավայրերը։
Ադելեն

Adelén (հայտնի է նաև ուղղակի Ադելեն, նոյեմբերի 4, 1996(1996-11-04), Տյոնսբերգ, Նորվեգիա), իսպանական ծագումով նորվեգացի երգչուհի։


== Կենսագրություն ==
Ադելենն առաջին անգամ հայտնվել է բեմում 6 տարի առաջ՝ մանկապարտեզում։ Հետագայում, նա ամենամյա երգում էր դպրոցի ավարտական հանդեսներում։ 13 տարում նա մասնակցել է տեղի տաղանդի մրցույթին։ 2013 թվականին մեծ բեմում Ադելենի առաջնելույթը նորվեգական Եվրատեսիլի նախընտրական փուլին մասնակցելու առիթ դարձավ, որտեղ նա իր "Bombo" երգով զբաղեցրեց երկրորդ հորիզոնականը։ Նրա «Bombo» սինգլը մտավ նորվեգական ITunes վիճակագրության մեջ։ 2013 թվականին նա պայմանագիր է կնքել Սիմոն Ֆուլերի հետ, ով խոստացել էր, որ Ադելենին կդարձնի ամբողջ աշխարհով հայտնի։
2013 թվականի հունիսի 21-ին նա թողարկում է իր «Baila Conmigo» սինգլը։


== Անձնական կյանք ==
Նրա իսպանուհի մայրը ծնվել է Խաեն պրովինցիայի Բաիլեն մունիցիպալիտետում, իսկ հայրը՝ Հորթեն մունիցիպալիտետում


== Սկավառակագրություն ==


=== Սինգլներ ===


== Մրցանակներ և տեկնածություն ==


== Ծանոթագրություններ ==


== Արտաքին հղումներ ==
Ադելեն Թվիթթերում
Ադելեն Ֆեյսբուքում
Կավունի

Կավունի (ուկրաիներեն՝ Кавуни), ավան Ուկրաինայի Նիկոլաևի մարզի Արբուզինկայի շրջանում։
2001 թվականի տվյալներով Կավունի ավանում բնակվում էր 918 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դետեկտիվ վեպի տասը պատվիրաններ

Դետեկտիվ վեպի տասը պատվիրաններ, Ռոնալդ Նոքսի կողմից սահմանված տասը կանոններ, որոնց պիտի հետևեն դետեկտիվ գրողները։ Նա եղել է Դետեկտիվ ակումբի անդամ և դետեկտիվի ոսկեդարի ներկայացուցիչ։ Նա եղել է նաև կաթոլիկ քահանա, ինչն էլ ազդեցություն է ունեցել, որ նա գրի դետեկտիվի տասը պատվիրանների մասին։ Գրողների մեծ մասը հետևել են այդ կանոններին։
Այդ կանոններն են․

Հանցագործը պետք է լինի պատմության սկզբում հիշատակված ինչ-որ մեկը, բայց չպետք է լինի այն մարդը, ում մտքերին ընթերցողը հետևում է։
Բոլոր գերբնական ուժերի օգտագործումը բացառվում է։
Թույլատրվում է ոչ ավելի, քան մեկ գաղտնի սենյակ կամ միջանցք։
Ոչ մի դեռևս անհայտ թույներ չեն կարող օգտագործվել, ինչպես նաև ցանկացած սարքեր, որոնք, ի վերջո, պահանջում են երկար գիտական բացատրություն։
Ոչ մի չինացի չպետք է հայտնվի պատմության մեջ։
Ոչ մի դժբախտ պատահար երբեք չպետք է օգնի դետեկտիվին, և նա երբեք անբացատրելի ինտուիցիա չպիտի ունենա, որը ճիշտ կլինի։
Դետեկտիվ չպետք է ինքը կատարի հանցագործություն։
Դետեկտիվ չպետք է լույս սփռի որևէ իրադարձության վրա, որոնք չեն ներկայացվել անմիջապես ընթերցողին։
Դետեկտիվի հիմար ընկերը՝ Ուաթսոնը, չպետք է թաքցնի այն մտքերը, որոնք գալիս են նրա մտքին. նրա ինտելեկտը պետք է լինի մի փոքր ավելի ցածր, քան միջին ընթերցողին։
Երկվորյակ եղբայրները և ընդհանրապես երկվորյակները չպետք է հայտնվեն, եթե նրանց հայտնվելու համար պատշաճ կերպով պատրաստվածություն չի եղել։


== Նշումներ ==


== Ծանոթագրություններ ==
Ռեյկյավիկ

Ռեյկյավիկ (իսլ.՝ Reykjavík, բառացի՝ «ծխացող ծովախորշ»), Իսլանդիայի մայրաքաղաքը, երկրի տնտեսական և մշակութային հիմնական կենտրոնը։ Աշխարհի ամենահյուսիսային մայրաքաղաքը։ Բնակչությունը՝ ▲135 688 մարդ (հունվարի 1, 2022)։


== Անվանում ==
Անվանումը իսլանդերեն բառացի նշանակում է «ծխացող խորշ» («ծխացող» մակդիրն այստեղ օգտագործվել է «գոլորշու» իմաստով, այսինքն՝ «գոլորշու խորշ»․ քաղաքի մոտերքում կան շատ գեյզերներ՝ տաք աղբյուրներ, որոնք օդում գոյացնում են ծուխ հիշեցնող գոլորշի)։


== Պատմություն ==
Քաղաքն առաջացել է 874 թվականին Իսլանդիայում նորվեգական առաջին վերաբնակիչների հաստատվելուց հետո։ Մինչև 12-րդ դարը Ռեյկյավիկի տեղում եղել է ագարակ, 17-18-րդ դարերին՝ ավան։ 1786 թվականին (համարվում է քաղաքի հիմնադրման թվականը) Ռեյկյավիկին տրվել է քաղաքի իրավունք։
Մինչև 10-րդ դարի սկիզբը Ռեյկյավիկը աճել է դանդաղ։ 1845 թվականից այն Իսլանդիայի ալտինգի (խորհրդարան), 1904 թվականից ինքնավար Իսլանդիայի կառավարության նստավայրն է։ 1920 թվականից պաշտոնապես հաստատվել է Իսլանդիայի թագավորության, 1944 թվականից՝ Իսլանդիայի Հանրապետության մայրաքաղաք։


== Աշխարհագրություն և կլիմա ==
Գտնվում է Ատլանտյան օվկիանոսի Ֆախսաֆլոուի ծոցում, Սելտյադնարնես թերակղզու վրա։ Բարձրությունը մինչև 150 մ է։
Կլիման մերձարկտիկական ծովային է։


== Տնտեսություն ==
Քաղաքը տրանսպորտային հանգույց է, ձկնարդյունագործության և ձկնառևտրի կենտրոն։ Կան ձկնավերամշակման ձեռնարկություններ, նավաշինության, նավանորոգման, ձկնորսական ցանցերի ու սարքավորումների արտադրություն, սննդի, թեթև արդյունաբերություն։


== Կլիմա ==


== Ծանոթագրություններ ==
(4419) Ալլանկուկ

(4419) Ալլանկուկ (անգլ.՝ Allancook), աստերոիդ աստերոիդների հիմնական գոտում։ Հայտնաբերվել է 1932 թվականի ապրիլի 24-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,05959 ա. մ., առավելագույնը մոտենում է 2,408 ա. մ. հեռավորության վրա և հեռանում 3,7112 ա. մ.։ Արեգակի շուրջ մեկ ամբողջական պտույտ է կատարում 1954,76 երկրային օրվա ընթացքում, իր ուղեծրով շարժվելով միջինում 0,184166 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4419) Ալլանկուկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մշկառնետ

Մշկառնետ (լատ.՝ Ondatra), համստերանմանների ընտանիքի կաթնասուն կենդանի է։ Հայաստանում կլիմայավարժեցումը սկսվել է Շիրակի մարզի Արդենիս լճում, այժմ հանդիպում է նաև Արփի լճում և Ախուրյան գետի ու ջրամբարի ափերին։ Բնակվում է ջրափնյա և ծանծաղուտային բուսականությամբ հարուստ բնական և արհեստական, հոսող ու կանգուն ջրատարների, ջրամբարների, ճահիճների, ճահճացած աղբյուրների ափերին՝ կուղբի բներում (հյուղակիկ), բարձր ափի դեպքում՝ բարդ կառուցվածքով հողափոր, հազվադեպ՝ լողացող բներում։


== Արտաքին կառուցվածք ==
Մարմնի երկարությունը մինչև 36 սմ է, պոչինը՝ 28 սմ, կենդանի զանգվածը՝ մինչև 1, 5 կգ։ Մորթին միագույն է՝ բաց շագանակագույնից սև։ Մեջքի մազածածկը բաժանվում է ստևի և աղվամազի։ Պոչը կողքերից սեղմված է՝ պատված մանր թեփուկներով ու նոսր, կարճ մազածածկով։ Հետին թաթերի մատների արանքում ունի լողաթաղանթ։ Աճուկային շրջանում կան մշկային գեղձեր։ Ունի կիսաջրային կենսակերպ, լավ լողում և սուզվում է (մինչև 12 ր կարող է մնալ ջրի տակ)։


== Սննդառություն ==
Սնվում է ջրափնյա և ծանծաղուտային բույսերով (գերադասում է եղեգը), բուսական կերի պակասության դեպքում՝ նաև մանր ձկներով, գորտերով, անողնաշարավորներով և այլ կենդանական կերով։ Ակտիվ է մթնշաղին։ Կտղուցի շրջանում արուն արտադրում է մշկաբույր գեղձազատուկ։


== Բազմացում և զարգացում ==
Բազմանում է տարին 1 -2 անգամ, ունենում միջինը 6-7 ձագ։
Մորթատու կարևորագույն կենդանիներից է։ Մորթին բարձրորակ է։ Երբեմն վնասում է ոռոգման համակարգերը և ամբարտակները։ Տուլարեմիայի, լեպտոսպիրոզի և մարդու այլ վարակների բնական կրող է։
Ռեաբիլիտացում (այլ կիրառումներ)

Ռեաբիլիտացում (լատ․ լատ.՝ rehabilitate - վերականգնում),

Անհիմն մեղադրված կամ վարկաբեկված մարդու իրավունքների, բարի անվան, նախկին համբավի վերականգնում։
Իրավաբանական այն ակտի հետևանքների վերացում, որով անձը ճանաչվել էր որպես իրավախախտման սուբյեկտ և ենթարկվել որոշակի սանկցիայի՝ վարչական, կարգապահական տույժի, դատապարտման (այդ թվում՝ քաղաքացիական, քաղ․ իրավունքներից, որևէ գործունեությամբ զբաղվելու իրավունքից զրկում, որոշակի վայրերից չհեռանալու պարտավորություն և այլն)։ Օրինակ, ռեաբիլիտացում դատվածության, նկատողության հանումը, արգելքի վերացումը։
Բժշկության մեջ, բժշկ․, մանկավարժական, մասնագիտական և իրավական միջոցառումների համալիր՝ ֆիզիկական և հոգեկան սահմանափակ հնարավորություններով (հիվանդությունների և վնասվածքների հետևանքով) անձանց առողջությունը և աշխատունակությունը վերականգնելու համար։ Կիրառվում է ներքին օրգանների, հոգեկան, հենաշարժական ապարատի բնածին և ձեռքբերովի հիվանդությունների, ծանր վնասվածքների հետևանքների և այլ դեպքերում։ Հատուկ նշանակություն ունի մտավոր թերզարգացմամբ (տես օլիգոֆրենոմանկավարժություն) և լսողության, տեսողության ու խոսելու արատներով երեխաների ռեաբիլիտացում։ Բացի բուժիչ մեթոդներից (աշխատանքային բուժում, բուժական ֆիզկուլտուրա, սպորտային խաղեր, էլեկտրաբուժություն, ցեխաբուժություն և այլն), ռեաբիլիտացում ընդգրկում է նաև ինքնասպասարկման (սոցիալական, կենցաղային ռեաբիլիտացում) հմտություն զարգացնելու և աշխատանքային գործունեության (մասնագիտական, արտադրական ռեաբիլիտացում) նախապատրաստելու միջոցառումները։
Դե Թոփփերս

Դե Թոփփերսը, նիդեռլանդական փոփ խումբ է։ Կազմված է 3 անդամից՝ Գորդոն, Ռենե Ֆրագեր և Ժերարդ Ջոլինգ։ 2008 թվականին Ժերարդին փոխարինեց Ժերոեն վան դեր Բումը։


== Եվրատեսիլ 2009 երգի մրցույթ ==
Դե Թոփփերս խումբը ներկայացրել է Նիդեռլանդները իր Shine երգով Եվրատեսիլ 2009 երգի մրցույթում, սակայն չի անցել եզրափակիչ փուլ։


== Հղումներ ==
Եվրատեսիլ 2009 երգի մրցույթի պաշտոնական կայք էջը.
 Նիդեռլանդները Եվրատեսիլ 2009 երգի մրցույթում
Կույս Մարիամի օրիորդությունը

«Կույս Մարիամի օրիորդությունը» (անգլ.՝ The Girlhood of Mary Virgin), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1848-1849 թվականների ընթացքում։ Ներկայումս նկարը գտնվում է Թեյթ բրիտանական պատկերասրահի հավաքածուում։


== Տեղեկություն նկարի մասին ==
Նկարը Ռոսսետտիի առաջին խոշոր աշխատանքն է՝ ստեղծված յուղաներկով։ Նաև այդտեղ Ռոսսետտին առաջին անգամ դրել է PRB միացագիրը, որը նշանակում է պատկանելություն պրեռաֆայելիտների եղբայրությանը։
Նկարում պատկերված է երիտասարդ Մարիամ Աստվածածինը իր մոր՝ սուրբ Աննայի և սուրբ Հովակիմի (հետևի պլանում) և հրեշտակների հետ։ Մայր և դուստր զբաղված են ասեղնագործությամբ։ Մարիամը սովորում է շուշան ասեղնագործել, որը պահում է հրեշտակը, իսկ հայրն այդ ժամանակ կտրում է խաղողի որթը։ Արմավենու՝ գետնին ընկած տերևը, կարմիր ծածկոցը և մասրենու փշոտ ծաղիկը հղում են Հիսուս Քրիստոսին, սպիտակ շուշանները խորհրդանշում են մաքրություն և անմեղություն, աղավնին՝ Սուրբ Հոգի։
Նկարի համար բնորդուհի են եղել Ռոսսետտիի քույրը՝ Քրիստինան (Մարիամ Աստվածածին) և մայրը՝ Ֆրենսիս Պոլիդորին (սուրբ Աննա)։ Յուղաներկով աշխատելիս Ռոսսետտին օգտագործել է ջրաներկի վրձիններ։ Շրջանակին գրված է Ռոսսետտիի հեղինակած երկու սոնետ, որոնք ուղեկցում են նկարին (ավելացվել են 1864 թվականին նոր շրջանակի հետ միասին)։
Նկարն առաջին անգամ ցուցադրվել է 1849 թվականին Լոնդոնի Գեղարվեստի թագավորական ակադեմիայում, որտեղ հաջողության է հասել։ Նկարը կարճ ժամանակ անց գնվել է 80 գինեյով։ Նկարը գնորդին ուղարկելուց առաջ Ռոսսետտին վերափոխել է հրեշտակի դեմքը և Մարիամի հագուստը։ 1864 թվականին նոր սեփականատիրոջ խնդրանքով Ռոսսետտին կրկին փոխել է որոշ դետալներ. հրեշտակի թևերը դարձել են վարդագույն (սպիտակ էին), իսկ Մարիամ Աստվածածնի շրջազգեստի թևքերի գույնը դեղինից փոխել է շագանակագույնի։


== Ծանոթագրություններ ==


== Գրականություն ==
Prettejohn, Elizabeth, The Art of the Pre-Raphaelites, 2007, Tate Publishing, Millbank, London. 9781854377265   978-1854377265
Donnelly, Brian, Sonnet-Image-Intertext: Reading Rossetti's the Girlhood of Mary Virgin and Found, article in Victorian Poetry, Vol. 48, No. 4
Տիգրան Եգանյան

Տիգրան Ռաֆայելի Եգանյան (փետրվարի 7, 1978(1978-02-07), Երևան, Հայկական ԽՍՀ, ԽՍՀՄ), տնտեսական գիտությունների թեկնածու, ՀՀ Ազգային ժողովի նախկին պատգամավոր։


== Կենսագրություն ==
Տիգրան Եգանյանը ծնվել է 1978 թվականի փետրվարի 7-ին Երևան քաղաքում։ 1999 թվականին ավարտել է Երևանի պետական համալսարանի տնտեսագիտական ֆակուլտետը, որից հետո՝ մինչև 2002 թվականն ուսումը շարունակել է Երևանի ժողովրդական տնտեսության ինստիտուտի ասպիրանտուրայում։ 2002 թվականին պաշտպանել է գիտական թեզ, ստացել տնտեսագիտական գիտությունների թեկնածուի գիտական աստիճան։ Որպես ավագ տնտեսագետ 2000 թվականին աշխատել է «Ձյունիկ սառնարան» ՍՊԸ-ում։ 2000-2003 թվականներին ՀՀ կառավարության աշխատակազմում  աշխատել է  որպես առաջին կարգի մասնագետ, որից հետո` առաջատար մասնագետ։ 2003-2005 թվականներին եղել է ՀՀ Ազգային ժողովի նախագահի խորհրդական։ 2005 թվականին ԱԺ պատգամավոր է ընտրվել Օրինաց երկիր կուսակցությունից՝ համամասնական ընտրացուցակով։ Մինչև  2006 թվականի  մայիսի 22-ը եղել է Օրինաց երկիր կուսակցության և Օրինաց երկիր խմբակցության անդամ։ 2006 թվականի մայիսի 25-ից` «Գործարար» պատգամավորական խմբի անդամ։ 
Ազգային ժողովի սոցիալական, առողջապահության և բնության պահպանության հարցերի մշտական հանձնաժողովի անդամ։
Անկուսակցական։
Ամուսնացած է, ունի երկու երեխա։


== Ծանոթագրություններ ==


== Արտաքին հղումներ ==
Առաջին կոալիցիան` ՀՀԿ+Օրինաց երկիր+ՀՅԴ. 2003-2007 թթ. խորհրդարանը
Սոցիալական աշխարհագրություն

Սոցիալական աշխարհագրություն, հասարակական աշխարհագրության ճյուղ, որը ծագել է հասարակական աշխարհագրության և ռեգիոնալ սոցիոլոգիայի սահմանագլխին։ Սոցիալական աշխարհագրություն տերմինը ծագել է ավելի քան հարյուր տարի առաջ, սական այն չի արտահայտել գիտության բովանդակությունը ։ 1960-ական թվականներին Անգլիայում և Ամերիկայում տերմինը արտահայտում էր որպես սոցիալական խմբերի տարածական բաշխման հետազոտություններ, որը բավական մոտ էր քաղաքների աշխարհագրությանը և քաղաքային սոցիոլոգիային ։


== Ուսումնասիրման օբյեկտ ==
Սոցիալական աշխարհագրության ուսումնասիրման օբյեկտը համարվում է հասարակական կյանքի սոցիալական ոլորտը։ Նրա հետազոտության ընդհանուր օբյեկտ է համարվում ամբողջ մարդկությունը, իսկ հետազոտման առարկան՝ սոցիալական ոլորտի բաղադրիչների և մարդկանց տարածական ընդհանրությունները։ Ուսումնասիրվում են տարածական ընդհանրությունների ձևավորման և զարգացման պատմական առանձնահատկությունները, կառուցվածքը, շրջական միջավայրի և արտադրության հետ կապերը, տարածական ընդհանրությունների փոխադարձ կապերը, մարդկանց խավերի և խմբերի վարքը և այլն։
Հատկապես մանրամասն են ուսումնասիրվում ապրելակերպի, կյանքի որակի, կենսամակարդակի տարածական տարբերությունները և դրանց առաջացման պատճառները ։


== Կապը այլ գիտությունների հետ ==
Սոցիալական աշխարհագրությունը սերտորեն կապված է բնակչության աշխարհագրության, մշակույթի աշխարհագրության, քաղաքական աշխարհագրության, տնտեսական աշխարհագրության, գեոէկոլոգիայի և լանդշաֆտագիտության հետ։


== Ուսումնասիրման մոտեցում ==
Սոցիալաշխարհագրական հետազոտությունները իրականացվում են հիմնականում երկու ձևով․ մի դեպքում հիմք ընդունելով աշխարհագրական օբյեկտները (պետություն, շրջան, բնակավայր), մյուս դեպքում՝ մարդու և հանրության վարքի բնութագրիչները (սեռ, տարիք, կրոնական, ազգային դասակարգային պատկանելիություն, ընտանեկան վիճակ, կրթական մակարդակ և այլն)։ Ընդհանուր առմամբ հետազոտություններին բնորոշ է համալիրային մոտեցումը։


== Ծանոթագրություններ ==


== Տես նաև ==
Աշխարհագրական դետերմինիզմ


== Գրականություն ==
Jackson, Peter and Susan J. Smith (1984): Exploring Social Geography. Boston, London (Allen & Unwin). 239 p.
Smith, Susan J. et al. (eds.) (2010): The Sage Handbook of Social Geographies. London (Sage). 614 p.
Valentine, Gill (2001): Social Geographies: Space and Society. New York (Prentice Hall). 400 p.
Werlen, Benno (2008): Sozialgeographie: Eine Einführung (3. ed.). Bern et al. (Haupt). 400 p.
Gregory, Derek and John Urry (eds.) (1985): Social Relations and Spatial Structures. Basingstoke et al. (MacMillan). 440 p.
Gregory, Derek (1994): Geographical Imaginations. Cambridge, MA (Blackwell). 442 p.
Werlen, Benno (1993): Society, Action and Space: An Alternative Human Geography. London, New York (Routledge). 249 p.


== Արտաքին հղումներ ==
Social Geography Open access journal
Social & Cultural Geography Peer-reviewed journal
Environment and Planning D: Society and Space Archived 2009-09-28 at the Wayback Machine. Peer-reviewed journal
Tijdschrift voor economische en sociale geografie (Journal of Economic & Social Geography) Archived 2011-06-08 at the Wayback Machine. Peer-reviewed journal
Յակովսկայա (գյուղ, Սաֆոնովսկի շրջան)

Յակովսկայա (ռուս.՝ Яковская), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երկվորյակներ (համաստեղություն)

Անվան այլ կիրառումների համար տե՛ս՝ Երկվորյակներ (այլ կիրառումներ)Երկվորյակներ, կենդանակերպի համաստեղություններից։ Հունական դիցաբանությունում Կաստոր և Պոլիդևկես երկվորյակներին է պատկանում։ Սիմվոլն է՝  (Յունիկոդ՝ ♊)։ Գտնվում է Ցուլ համաստեղության արևելքում և Խեցգետին համաստեղության արևմուտքում, Կառավար և Լուսան համաստեղությունների հարավում և Միաեղջյուր և Փոքր Շուն համաստեղությունների հյուսիսում։
Երկվորյակները պարունակում է մեկ Մեսյե առարկա՝ M-35 բաց աստղաբույլը։ Նաև Երկվորյակներում են գտնվում NGC 2158 աստղաբույլը, NGC 2371-2 և NGC 2392 (Էսկիմո Միգամածություն) մոլորակային միգամածությունները, և NGC 2420 բաց աստղաբույլը։


== Աղբյուրներ ==
Մյոլնիր

Ըստ նորվեգական առասպելաբանության, Մյոլնիրը (կամ Մյոլներ) մուրճն է Թորի, նորվեգական աստված որը կապված է որոտի հետ։ Եզակի ձևավորված, Մյոլնիրը պատկերված է նորվեգական դիցաբանությունում որպես սարսափելի զենք, որը կարող է քանդել լեռները և խորհրդանշում է տիեզերքի պաշտպանությունը քաոսի ուժերի դեմ, հատկապես Հսկաները որոնք ամենամեծ թշնամիներն են աստվածների և ովքեր պարբերաբար սպանվում են Թորի կողմից նրա մուրճի օգնությամբ։ Թեև ընդհանուր առմամբ ճանաչվում և պատկերված է որպես մուրճ, Մյոլնիրը երբեմն նույնացվում է որպես կացին կամ մահակ։ 13-րդ դարի Արձակ Եդայում, Սնոռի Ստուրլուսոնը առնչվում է որ Սվարտալֆար Սինդրին և Բրոքրը կազմել են Մյոլնիրը Լոքիի հրամանին տակ։


== Աղբյուրներ ==


== Գրականություն ==
Օրչարդ, Անդի (2002). Norse Myth and Legend. Լոնդոն։ Cassell.
Աշխեն Աբազյան

Վիքիպեդիայում կան հոդվածներ  Աբազյան ազգանունով այլ մարդկանց մասին:Աշխեն Մեխակի Աբազյան (հուլիսի 2, 1938(1938-07-02), Բերդավան, Նոյեմբերյանի շրջան, Հայկական ԽՍՀ, ԽՍՀՄ), հայ բանաստեղծ, արձակագիր։ Հայաստանի գրողների միության անդամ (1989)։


== Կենսագրություն ==
Աշխեն Աբազյանը ծնվել է Ղալաչա (այժմ՝ Բերդավան) գյուղում, ավարտել է Երևանի պետական համալսարանի բանասիրական ֆակուլտետը։ Աշխատել է Նոյեմբերյանի «Ծիածան» թերթում։ 1981-1982 թվականներին նրա «Արևային հովտի երգը» և «Հողի զինվորները» հեռուստատեսային վավերագրական ֆիլմերի սցենարները լավագույնն են ճանաչվել Երևանում անցկացվող համամիութենական վավերագրական ֆիլմերի ցուցադրման ժամանակ։ Նոյեմբերյանի պատուհասած արհավիրքների (պատերազմ, երկրաշարժ) թեմայով երկու գիրք է հրատարակել՝ «Կանաչ, կարմիր որոտներ» (1999 թվական) և «Կանաչ կանգառ» (2003)։ Առաջինը արժանացել է ՀՀ Պաշտպանության նախարարության և Հայաստանի լրագրողների միության համատեղ «Ես զինվորն եմ հայրենիքի» մրցանակին, իսկ երկրորդը՝ «Վահագն» մրցանակին (2002)՝ որպես վերջին տասը տարիներին տպագրված արձակ ստեղծագործություն։


== Մրցանակներ ==
«Պիոներ» մանկապատանեկան ամսագրի սահմանած «Տարվա լավագույն գեղարվեստական ստեղծագործություն» մրցանակ, 1984
ՀՀ պաշտպանության նախարարության և Հայաստանի Լրագրողների միության համատեղ «Ես զինվորն եմ հայրենիքի» մրցանակ, 1999
«Վահագն» մրցանակ՝ որպես վերջին տասը տարիներին տպագրված արձակ ստեղծագործություն, 2002


== Ծանոթագրություններ ==
Պրիսլոպ (գյուղ, Մեժգորեի շրջան)

Պրիսլոպ (ուկրաիներեն՝ Присліп), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Պրիսլոպ գյուղում բնակվում էր 851 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բլուր (Բուլանըխի գավառ)

Անվան այլ կիրառումների համար տե՛ս՝ Բլուր (այլ կիրառումներ)Բլուր, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Մանազկերտ քաղաքից 18 կմ հարավ-արևմուտք, Բուլան լճակի արևելյան կողմում՝ հարթավայրում։
Գյուղը տարածվել է հարթավայրում և հարուստ է եղել աղբյուրներով։


== Պատմություն ==
Բլուրը թուրքերի կողմից կողոպտվել և ավերվել է 1895 թ.-ի կոտորածների ժամանակ։ Հայերին ամբողջությամբ տեղահանել են Առաջին համաշխարհային պատերազմի տարիներին։


== Բնակչություն ==
XX դարի սկզբին ուներ 60 տուն՝ 45 տուն՝ հայ, 15 տուն՝ քուրդ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պրեոբրաժենկա (այլ կիրառումներ)

Պրեոբրաժենկա, կարող է վերաբերել՝

Պրեոբրաժենկա - գյուղ Ռուսաստանի Բաշկորտոստան հանրապետության Իգլինսկի շրջանի կազմում
Պրեոբրաժենկա - գյուղ Ուկրաինայի Դոնեցկի մարզի Կրասնոարմեյսկիում
Էրին Գրեյ

Էրին Գրեյ (անգլ.՝ Erin Gray, հունվարի 7, 1950(1950-01-07), Հոնոլուլու, ԱՄՆ), ամերիկացի դերասանուհի։


== Վաղ կյանք ==
Էրին Գրեյը ծնվել է Հոնոլուլուում (Հավայան կղզիներ): Երբ Գրեյը ութ տարեկան էր, նրա ծնողները բաժանվեցին, և հաջորդ մի քանի տարիների ընթացքում նա ապրել է իր տատի հետ Փալմ Սփրինգսում։  Ի վերջո Էրինը մոր հետ տեղափոխվել է Կալիֆոռնիա, որտեղ սովորել է Ռեդվուդի ավագ դպրոցում, իսկ հետո Palisades Charter High School դպրոցում։


== Կարիերա ==
1965 թվականին, 15 տարեկան հասակում, Էրին Գրեյը հոլիվուդյան գործակալություններից մեկում սկում է իր ֆոտոմոդելի կարիերան։ Հասել է որոշակի հաջողությունների որպես մոդել և մինչև 1975 թվականն իր տարեկան եկամուտը կազմում էր ավելի քան  100,000 ԱՄՆ դոլար։ 1978 թվականին նկարահանվել է «Երեկոն Բյուզանդիայում» հեռուստաֆիլմում, որտեղ կինոքննադատների կողմից լավ արձագանքների է արժանացել իր դերասանական խաղը, ինչից հետո Universal Studios առաջարկել է դերասանուհուն կնքել յոթնամյա պայմանագիր։ Հաջորդ տարի «Բակ Ռոջերսը 25-րդ դարում» հեռուստասերիալում նա ստացել է գլխավոր կնոջ դերը։
Սերիալն ավարտվելուց հետո Էրին Գրեյը Քեննի Ռոջերսի հետ նկարահանվել է «Վեցի ավազակախումբ» ֆիլմում, որը ձախողվել է վարձույթում։ 1982 թվականին ստացել է գլխավոր դեր «Արծաթե գդալներ» կատակերգական սերիալում, որը ունեցել է 5 եթերաշրջան և ավարտվել 1987 թվականին։ Այն ավարտվելուց հետո նա շարունակել է մնալ հեռուստատեսությունում, նկարահանվել է այնպիսի սերիալներում, ինչպիսիք են՝ «Հյուրանոց», «Նա գրել է սպանություն» և «Լոս Անջելեսի օրենքը», ինչպես նաև նկարահանվել է մի քանի ֆիլմում, որոնցից ամենահայտնին հավանաբար 1993 թվականի «Վերջին ուրբաթ. Ջեյսոնն ուղարկվում է դժոխք»։


== Անձնական կյանք ==
Էրին Գրեյն ամուսնացել է երկու անգամ։ Ունի երկու զավակ։


== Ծանոթագրություններ ==


== Արտաքին հղումներ ==
Official website
Էրին Գրեյը Internet Movie Database կայքում
Mirage (ալբոմ, Արմին վան Բյուրեն)

Mirage, նիդերլանդացի դիդջեյ Արմին վան Բյուրենի չորրորդ ստուդիական ալբոմը, որը թողարկվել է 2010 թվականի սեպտեմբերի 10֊-ին։ 2010 թվականի հունիսի 24֊-ին ալբոմին նախորդել է «Full Focus» սինգլը։ Ալբոմը ստեղծվել է մի խումբ երաժիշտների հետ համագործակցության շնորհիվ, ինչպիսիք են՝ Սոֆա Էլլիս Բեքսթոր, Ֆեռի Կորսթոն, Ադադմ Յանգ, Քրիստիան Բրնս և այլք։
Mirage֊ը զբաղեցրել է 3֊րդ տեղը Հոլանդիայում և 113 տեղը Մեծ Բրիտանիայում։ Billboard 200 հիթ շքերթում սկավառակը զբաղեցրել է 148-֊րդ տեղը, սիկ Dance/Electronic Albums հիթ֊շքերթում զբաղեցրել է 5֊րդ տեղը։ 2010 թվականի վերջնական հիթ շքերթում ալբոմը զբաղեցրել է 15֊րդ տեղը․ այն վաճառվել էր 10300 օրինակով։


== Երգացանկ ==


=== Հավելյալ կոմպոզիցիաներ ===
iTunes ծառայությունը ազատ է արձակել մի քանի երգ։


== Հւիթ շքերթներ ==


== Արտաքին հղումներ ==
Ալբոմի պաշտոնական կայք


== Ծանոթագրություններ ==
Կաստելնուովո դի Վալ դի Չեչինա

Կաստելնուովո դի Վալ դի Չեչինա (իտալերեն՝  Castelnuovo di Val di Cecina), կոմունա Իտալիայում, գտնվում է Տոսկանա մարզում՝ Պիզա գավառում։
Բնակչությունը կազմում է 2387 մարդ (ըստ 2008 թվականի տվյալների)։ Բնակչության միջին խտությունը՝ 27 մարդ/կմ²։ Զբաղեցնում է 88 կմ² տարածք։ Փոստային ինդեքս՝ 56041։ Հեռախոսային կոդը՝ 0588։
Կոմունայի հովանավորն է սուրբ Քրիստոս Փրկիչը։ Տոնակատարությունը նոյեմբերի 9-ին է։


== Ժողովրդագրություն ==
Բնակչության աճը։


== Համայնքի վարչակազմ ==
Հեռախոսահամար։ 0588 23511
Գլխավոր կայք։ http://www.comunecastelnuovovdc.it/


== Արտաքին հղումներ ==
Բնակավայրի գլխավոր կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Թուրքիայի Օլիմպիական կոմիտե

Թուրքիայի Օլիմպիական կոմիտե (թուր.՝ Türkiye Millî Olimpiyat Komitesi), Թուրքիաի ազգային օլիմպիական կոմիտե։ Հիմնադրվել 1908 թվականին։ Դարձել է ՄՕԿ-ի անդամ 1911 թվականին։ Գրասենյակը գտնվում է Ստամբուլում։ Հանդիսանում է ՄՕԿ-ի, ԷՕԿ-ի և մի շարք այլ միջազգային սպորտային կազմակերպությունների անդամ։


== Տես նաև ==
Թուրքիան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք
(8015) 1990 QT2

(8015) 1990 QT2, աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 24-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,244185 ա. մ., առավելագույնը մոտենում է 1,906 ա. մ. հեռավորության վրա և հեռանում 2,5823 ա. մ.։ Արեգակի շուրջ մեկ ամբողջական պտույտ է կատարում 1227,97 երկրային օրվա ընթացքում, իր ուղեծրով շարժվելով միջինում 0,293168 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8015) 1990 QT2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տաղարան (1637)

Ժողովածու (1637), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1637 թվի տակ։ Ձեռագիրը գրվել է 17-րդ դարում Ավետիս գրիչի կողմից։ Գրված է թղթի վրա, որը ունի 15x10 սմ չափս։ Ձեռագիրը կազմված է 243 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ 129ա, 153ա, հետագայի՝ 1բ (1965 թվական)։


== Բովանդակություն ==
Առ. Սիւնեցւոյ Ադամագիրք
Տաղք (Յովհ. Պլուզ, Կարապետ, Առ. Սիւնեցի, Խաչ. Կեչառեցի, Գր. Աղթամարցի, Վրդանէս վրդ., Ներս. Շնորհալի, Մկր. Նադաշ, Յովասափ Սերաստացի, անանունք)


== Ծանոթագրություններ ==
Ֆրա Դոմինիկոս Սալիթաղեցի

Ֆրա Դոմինիկոս Սալիթաղեցի (ծնվել է՝ XIV դար, Սալիթաղ, Երնջակ գավառ), միջնադարյան գրող։


== Կենսագրական տվյալներ ==
Ֆրա Դոմինիկոս Սալիթաղեցու մասին բավականին քիչ տեղեկություններ են հայտնի։ Նա ծնվել է Երնջակ գավառի Սալիթաղ գյուղում։ Հայրենի բնակավայրի անունից էլ ստացել է Սալիթաղեցի անունը։


== Գրական գործունեություն ==
Ֆրա Դոմինիկոս Սալիթաղեցին գրական գործունեություն է իրականացրել Քռնա գյուղում գտնվող Սուրբ Աստվածածին վանքում:
1360 թվականին նրա ստեղծած ձեռագրերից մեկը՝ «Համառօտ հաւաքումն Աստուածաբանական ճշմարտութեան, Ալբերտի Մեծի» մատյանը, ներկայում պահպանվում է Երևան քաղաքի Մեսրոպ Մաշտոցի անվան Մատենադարանում թիվ 9068 համարի ներքո:


== Ծանոթագրություններ ==
Աթենա Մանուկյան

Աթինա Մանուկյան (մայիսի 22, 1994(1994-05-22), Աթենք, Հունաստան), հունահայ երգչուհի։ Ներկայացնելու է Հայաստանը Եվրատեսիլ 2021 երգի մրցույթում։


== Կարիերա ==
«Հայկական ծագում ունեմ, և ես հպարտ եմ դրա համար»ասում է Աթենան։ 
«Ցավոք սրտի, դեռ չեմ եղել Հայաստանում։ Սակայն, շնորհիվ իմ ծնողների, ճանաչել, անկեղծ սրտով սիրել ու ընդունել եմ և՛ հայ լինելս, և՛ Հայաստանը, և՛ հայրենակիցներիս։ Բացի այդ, «հայեցի» դաստիարակություն եմ ստացել։ Մեր ընտանիքը չափից դուրս հայկական է» ասել է երգչուհին։
-Հայրդ  հայ է, մայրդ՝ հույն։ Ի՞նչ ես կարծում,  քո  անհատականությունը, մտածելակերպը կամ ապրելակերպն  ավելի շատ մոտ են հայի՞, թե՞ հույնի տեսակին։
-Կարծում եմ՝ հայերն ու հույները շատ նմանություններ ունեն թե՛ իրենց մտածողությամբ, թե՛ կենցաղում։ Ինձ  մոտ    հարաբերակցությունը  երևի  հիսուն- հիսուն է ։
Աղջիկը դեռ մանկուց աչքի է ընկել երաժշտական տաղանդով։ Իր առաջին մեծ փորձն է եղել 2007 թվականի մասնակցությունը «This Is What’s Missing» մրցույթին, որը կազմակերպում էր հունական «Alpha» հեռուստաընկերությունը։ Մրցույթում Աթենան գրավեց առաջին հորիզոնականը։
Մեկ տարի` անց 2008-ին, Աթենան մասնակցում է Հունաստանի Մանկական Եվրատեսիլ երգի մրցույթի նախընտրական փուլին «To Fili Tis Afroditis» երգով, այստեղ երգչուհին զբաղեցնում է 7-րդ հորիզոնականը։
2011 թվականին նա թողարկեց իր առաջինը երգը՝  «Party Like A Freak»-ը։ Երգը դարձավ տարվա լավագույն եվրոպական հիթերից մեկը և 1 տարվա ընթացքում գրանցեց ավելի քան 1 մլն. դիտում։ Երգը երկու անգամ առաջադրվել է «Video Music Awards» ազգային երաժշտական մրցանակի։
Մեկ տարի անց երգչուհին հանդիսատեսի դատին է հանձնում հերթական՝ «I Surrender» երգը, որը շատ արագ դառնում է տարվա լավագույն հիթերից մեկը։  Այդ երգերի և «Na Les Pos M"agapas» ստեղծագործության համար «Ոսկե ձայնասկավառակի» է արժանացել։
2014 թվականին Աթենան ներկայացավ իր «XO» երգի տեսահոլովակով։ Հատկանշական է, որ երգի և տեսահոլովակի շուրջ Աթենան համագործակցում էր մի թիմի հետ, որն աշխատել էր այնպիսի աստղերի հետ, ինչպիսիք են Սելին Դիոնը, Մադոննան, Սելենա Գոմեսն ու Էնրիքե Իգլեսիասը։
Աթենան հաղթող ճանաչվեց  «Armenian Pulse Awards» մրցույթի «Best Song In English» անվանակարգում։

2017 թվականին Աթենան հեղինակել է Helena Paparizou-ի «Palia Mou Agapi» երգը որն հետագայում արժանանում է պլատինիում դիսկ մրցանակին, ի դեպ, Helena-ն Եվրատեսիլ 2005-ի հաղթողն է։
2018 թվականին Աթենան մասնակցեց Անգլիայի X Factor նախագծին, ինչից հետո նրա անունը հայտնվեց «The Sun» հեղանիկավոր ամսագրի առաջին էջերում։
2020 «Ես մշտապես ցանկացել եմ մասնակցել «Եվրատեսիլ» մրցույթին և ներկայացնել Հայաստանը։ Ուզում եմ, որ հայ ժողովուրդը հպարտանա ինձնով։ Ես շատ եմ ուզում իմ երգացանկում ունենալ հայերեն երգեր։ Երգչուհին ցանկություն ունի աշխատել և երգել հայրենիքում` Հայաստանում։ «Պլաններ ունեմ մնալ Հայաստանում, այստեղ երգել և համագործակցել հայ աստղերի հետ։
Աթենան մասնակցել է Դեպի Եվրատեսիլ 2020-ին և 168 միավորով ճանաչվել հաղթող։Աթենան պետք է ներկայացներ Հայաստանը Chains On You երգով,սակայն կոռոնավիրուսի մեծ պանդեմիայի պատճառով Եվրատեսիլ 2020-ը չեղարկվեց և չկայացավ։2020 թվականի Մայիսի 15-ին Աթենան ներկայացրեց իր նոր սինգլը,որը կոչվում է Dolla,իսկ արդեն Հուլիսի
24-ին ներկայացրեց արդեն Dolla-ի տեսահոլովակը։


== Արտաքին հղումներ ==
Պաշտոնական կայք
Ֆեյսբուքյան պաշտոնական էջ
Պաշտոնական Յութուբյան ալիք
Վրելո (քարանձավներ)

Վրելո (մակեդոներեն՝ Врело), երկու քարանձավներից (ստորջրյա և վերջրյա) բաղկացած համակարգ Հյուսիսային Մակեդոնիայի մայրաքաղաք Սկոպյեի մոտակայքում, որոնց խորությունը հասնում է 230 մ-ի։ Քարանձավները Բալկանների ամենախոր և Եվրոպայում խորությամբ երկրորդ ստորջրյա քարանձավներն են, սակայն դրանք լիարժեք ուսումնասիրված չեն։ Վրելոն համարվում է Եվրոպայում և ամբողջ աշխարհում ամենախոր ստորջրյա քարանձավներից մեկը։


== Ընդհանուր բնութագիր ==
Վրելոյի ստորջրյա քարանձավը գտնվում է Սկոպյեի մերձակայքում` Տրեսկա գետի աջ ափին գտնվող Մատկա կիրճում։ Քարանձավը երկու անձավներից բաղկացած համակարգ է, որոնցից մեկը վերևում է (կոչվում է Վրելո), մյուսը` ջրի տակ (կոչվում է Պոդվրելո), և լիճը։ Քարանձավում կան մեծ թվով ստալակտիտներ ու ստալագմիտներ։ Հատկապես տպավորիչ են «երկվորյակ սյուները», որոնք ունեն վեց մետր բարձրություն և բյուրեղային սպիտակ գույն։
Քարանձավի խորքում կան երկու լճեր` մեծ և փոքր։ Փոքր լիճն ունի ութ թվի տեսք։ Ամենալայն մասում փոքր լիճն ունի ութ մետր լայնություն, իսկ երկարությունն ու խորությունը 15 մ են։ Մեծ լիճն ունի 35 մ երկարություն, 15 մ լայնություն և 15-18 մ խորություն։ Ջրում ստալակտիտների առկայությունը հաստատում է, որ նախկինում քարանձավում ջուր չի եղել։ Լճերն առաջացել են 1936 թվականին Մատկայում ջրապահեստարան կառուցելուց հետո։
Քարանձավում է գտնվում այսպես կոչված «համերգասրահը», որի ձախ կողմում են գտնվում այսպես կոչված «գրասեղանի քարերը»։ Դա նշանների համակարգ է, հնարավոր է` գրային նշանների, որի գաղտնազերծման ու բացահայտման համար անհրաժեշտ են ուսումնասիրություններ։
Մինչև Վրելո քարանձավը կազմակերպվում է զբոսաշրջիկների տեղափոխություն նավակներով. ճամփորդությունը տևում է մոտ 20 րոպե։ Նավակը կանգնեցնում են հատուկ պատրաստված հարթակին, որ հետո մոտենում է քարանձավի մուտքին։ Հենց մուտքի մոտ գտնվում է «համերգասրահը», իսկ ձախից` «գրասեղանի քարերը»։ Կենտրոնական մասը զբաղեցնում է երկու մետր բարձրությամբ ստալակտիտը։ Քարանձավում ապրում են մեծ թվով չղջիկներ։


== Պատկերասրահ ==

		
		
		
		
		
		
		
		
		
		


== Ծանոթագրություններ ==
Աղախաշըխը-Փերիվեր

Աղախաշըխը-Փերիվեր, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 47 կմ արևմուտք, Օվաջիղի հարթավայրում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Միխայլենկի (գյուղ, Չուդնևսկի շրջան)

Անվան այլ կիրառումների համար տե՛ս՝ ՄիխայլենկիՄիխայլենկի (ուկրաիներեն՝ Михайленки), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Միխայլենկի գյուղում բնակվում էր 350 մարդ։ Բնակավայրը զբաղեցնում է 0,997 կմ² տարածք։ Բնակչության խտությունը կազմում էր 351,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Սեբաստիան դու Պարաիզուի գավառ

Սան Սեբաստիան դու Պարաիզուի գավառ (պորտ.՝ Microrregião de São Sebastião do Paraíso), գավառ Բրազիլիայում, մտնում է Մինաս Ժերայս նահանգի մեջ։ Մտնում է Հարավ-հարավարևմուտք նահանգի Մինաս Ժերայս մարզի մեջ։ Բնակչությունը կազմում է 276 761 մարդ 2006 թվականի տվյալով։ Զբաղեցված տարածքը 5145,304 կմ²։ Բնակչության խտությունը 53,8 մարդ/կմ²։


== Վիճակագրություն ==
Համախառն ներքին արտադրանքը կազմել է 1 554 440 733,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 847,85 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,777


== Գավառի կազմ ==
Գավառի կազմի մեջ են մտնում հետևյալ համայնքները.

Ժակուի
Գուաշուպե
Իտամոժի
Մոնտի Բելու
Նովա Ռեզենդի
Իրենա Կշիվիցկա

Իրենա Կշիվիցկա (լեհ.՝ Irena Krzywicka, օրիորդական ազգանունը Գոլդբերգ (լեհ.՝ Goldberg), մայիսի 28, 1899(1899-05-28), Yeniseysk, Ենիսեյսկի նահանգ, Ռուսական կայսրություն - հուլիսի 12, 1994(1994-07-12) կամ մայիսի 28, 1994(1994-05-28), Bures-sur-Yvette), լեհ ֆեմինիստուհի, գրող, թարգմանիչ, կանանց իրավունքների պաշտպան, ով քարոզում էր սեռական դաստիարակություն, հակաբեղմնավորիչ միջոցների օգտագործում և ընտանիքի պլանավորում։


== Կենսագրություն ==


=== Անձնական կյանք ===
Իրենա Գոլդբերգը ծնվել է Սիբիրի Ենիսեյսկ քաղաքում, որտեղ նրա՝ ձախակողմյան հայացքների հրեա մտավորական  ընտանիքը՝ աքսորվել էր Լեհաստանից։ Ծնողները Լեհաստանի սոցիալիստական ​​կուսակցության անդամներ էին։ Աքսորի տարիներին հայրը հիվանդացել է տուբերկուլյոզով և մահացել ընտանիքը Լեհաստան վերադառնալուց երեք տարի անց։ Իրենային հանդուրժողականության և ռացիոնալիզմի ոգով դաստիարակել են մայրը և խորթ հայրը Եկուտել Պորտնին, որը հրեական «Բունդ» սոցիալ-դեմոկրատական ​​կուսակցության գլխավոր դեմքերից մեկն էր։
1922 թվականին աղջիկն ավարտել է Վարշավայի համալսարանի լեհագիտության ֆակուլտետը։ Համալսարանական տարիներին նա հրապարակել է իր առաջին էսսեն՝ «Եղրևանու ճյուղը» (լեհ.՝ Kiść bzu):
1923 թվականին Իրենան ամուսնացել է Եժի Կշիվիցկիի՝ սոցիոլոգ և կանանց իրավունքների ակտիվիստ Լյուդվիկ Կշիվիցկու որդու հետ։ Կշիվիցկին որոշել է բաց ամուսնության մեջ մտնել, և հարսանիքից անմիջապես հետո Իրենան իր սիրեցյալի՝ գերմանացի հայտնի բանաստեղծ և դրամատուրգ Վալտեր Հասենկլևերի հետ մեկնել է Կորսիկա։ Հետագայում նա վերադարձել է ամուսնու մոտ և ունեցել է երկու որդի։ Իրենան ընդհանուր առմամբ իր ամուսնությունը համարել է բավականին հաջող։


== Ֆեմինիստական գործունեություն ==
20-րդ դարի 20-ական թվականներին Իրենա Կշիվիցկան սկսեց պայքարը հանուն կանանց էմանսիպացիայի, սեռական դաստիարակության իրավունքի, բազմակնության, միասեռական հարաբերությունների և ձգտել է օրինականացնել աբորտը։ Նա դարձել է մի քանի վեպերի հեղինակ, ինչպես նաև լեհերեն թարգմանել է Հերբերտ Ուելսի, Մաքս Ֆրիշի, Ֆրիդրիխ Դյուրենմաթի մի շարք գործեր։ Լեհական ֆեմինիզմի պատմության ամենահետաքրքիր գրական և քաղաքական փաստաթղթերից մեկը կարելի է համարել նրա «Արական քաղաքակրթության մթնշաղը» (լեհ.՝ Zmierzchu cywilizacji męskiej) վեպը
։


== Ծանոթագրություններ ==
Խարա (աստվածություն)

Անվան այլ կիրառումների համար տե՛ս՝ Խարա (այլ կիրառումներ)Խարա, Վանի թագավորության աստվածություն, ըստ «Մհերի դռան» արձանագրության՝ 26-րդը դիցարանում։


== Ծանոթագրություններ ==
Տելյատովկա

Տելյատովկա (ռուս.՝ Телятовка), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուսաբացից մեկ ժամ առաջ

Լուսաբացից մեկ ժամ առաջ, 1973 թվականին «Հայֆիլմ» կինոստուդիայում նկարահանած ֆիլմ, ԿՀ պատվերով, ըստ Իոսիֆ Պրուտի «Մստիսլավ Ուդալոյ» պիեսի։


== Սյուժե ==
Ֆիլմը պատմում է քաղաքացիական պատերազմի տարիներին հեղափոխական զրահագնացքի անձնակազմի պայքարի մասին։


== Դերերում ==
Անդրանիկյան – Արմեն Ջիգարխանյան
Դերժավին – Ալեքսանդր Լազարև
Օլգա – Սվետլանա Նեմոլյաևա
Գուսև – Նիկիֆոր Կոլոֆիդին
Լենա – Նատալյա Բեսպալովա
Ժուրբա – Սերգեյ Խարչենկո
Սուսլով – Ալեքսեյ Էյբոժենկո
Ջիգիթ – Գուրգեն Թոնունց
Յաշա – Լև Վայնշտեյն
Ֆեդոտով – Վալենտին Բրիլեև
Կուրնաբաև – Ռուսլան Ախմետով
գեներալ Սեդիխ – Վլադիմիր Կենիգսոն
գեներալ Դրոզդով – Ալեքսանդր Բարուշնոյ
հակահետախուզության պետ Իսաև – Յ. Կրասնոյարսկի
շտաբս կապիտան Նոլկեն – Վլադիմիր Գուլյաև
պորուչիկ Կոտիկով – Բորիս Բիտյուկով
ռոտմիստր Օռլով – Նիկոլայ Գոռլով
կապիտան Զարտեցկի – Ալեքսեյ Բախար
գնդապետ Մյագկով – Սերգեյ Գոլովանով
օպեր կապիտան – Ռաֆայել Սարոյան


== Ծանոթագրություններ ==
Սերգեյ Բաբայան (գրող)

Անվան այլ կիրառումների համար տե՛ս՝ Սերգեյ Բաբայան (այլ կիրառումներ)Սերգեյ Գենադիևիչ Բաբայան (ռուս.՝ Сергей Геннадьевич Бабаян, հուլիսի 5, 1958(1958-07-05), Մոսկվա, ԽՍՀՄ - հուլիսի 9, 2020(2020-07-09), Մոսկվա, Ռուսաստան), ռուս գրող, արձակագիր։ Իվան Պետրովիչ Բելկինի անվան մրցանակի դափնեկիր (2001)։ 


== Կենսագրություն ==
Սերգեյ Բաբայանը ծնվել է 1958 թվականի հուլիսի 5-ին, Մոսկվայում։ Դպրոցում ուսումն ավարտելուց հետո ընդունվել է Մոսկվայի ավիացիայի ինստիտուտ, որը հաջողությամբ ավարտել է։ Աշխատել է որպես ինժեներ։
Երեսուն տարեկան հասակում լրջորեն հետաքրքրվել է գրական ստեղծագործությամբ, սկսել արձակ գրել։ 1994 թվականին իր նորամուտը նշել է ռուսական նոր գրականության մեջ՝ հրատարակելով քաղաքացիական պատերազմի մասին պատմական վեպ։ Հրատարակչությունը հսկայական աշխատանքը բաժանել է երկու մասի և տպագրել այդ ստեղծագործությունը երկու գրքով՝ «Պարոնայք սպաներ» և «Ռոտմիստր Նեժենցև»։ Հետագայում` 1996 թվականին, ընթերցողը Բաբայանի ստեղծագործությունները տեսավ «Իմ մեղքը» պատմվածքների և վիպակների ժողովածուում։ 2000 թվականին լույս է տեսել «Մամայի ճակատամարտը» պատմավեպը ։
Սերգեյ Բաբայանի ստեղծագործությունները, նրա պատմվածքներն ու վիպակները ակտիվորեն տպագրվել են «Октябрь» և «Континент» ամսագրերում։ 2002 թվականին գրող Բաբայանը «Անվերադարձ։ Ոչ մեր ժամանակների հերոսը» վիպակի համար արժանացել է Իվան Պետրովիչ Բելկինի անվան առաջին մրցանակին։ Նրա վերջին խոշորածավալ աշխատանքը` «Ռուսական Ամերիկա» վեպը, որը պատմում է Ալյասկան ռուս ծովագնացների կողմից նվաճելու մասին, լույս է տեսել 2012 թվականին և դեկտեմբերին ներկայացվել է Մոսկվայում կազմակերպված  մտավոր գրականության գրքի միջազգային տոնավաճառում։
«Ռուսական Ամերիկա» վեպի հրատարակումից հետո նա դադարեց գրել և վարում էր մարդկանցից մեկուսացված ապրելակերպ։ Իր կյանքի վերջին տարիներին նա սիրում էր կարդալ տարբեր գրքեր, ինչպես ինքն էր նշել հարցազրույցներից մեկում.

Ամուսնացած էր, ուներ դուստր։ Բնակվել է Մոսկվայում՝ Վոյկովսկայա փողոցի «ստալինյան» տանը։ Մահացել է 2020 թվականի հուլիսի 9-ին, Մոսկվայում։


== Մատենագիտություն ==
Վեպեր

1994 — Сергей Бабаян ― «Господа офицеры»,
1995 — Сергей Бабаян ― «Ротмистр Неженцев»,
2012 — Сергей Бабаян ― «Русская Америка».Փոքր արձակի ժողովածու

1996 — Сергей Бабаян ― «Моя вина».Պատմվածքներ

2000 — Сергей Бабаян ― «Мамаево побоище»,
2001 — Сергей Бабаян ― «Без возврата. Негерой нашего времени».


== Պարգևներ և մրցանակներ ==
Իվան Պետրովիչ Բելկինի անվան մրցանակի դափնեկիր, « Անվերադարձ։ Ոչ մեր ժամանակների հերոսը» վիպակի համար։


== Ծանոթագրություններ ==


== Արտաքին հղումներ ==
Сергей Бабаян, писатель
Большое интервью с писателем Сергее Бабаяном(չաշխատող հղում)
Կրուպսկոյ (ավան, Բոգոդուխովի շրջան)

Կրուպսկոյ (ուկրաիներեն՝ Крупської), ավան Ուկրաինայի Խարկովի մարզի Բոգոդուխովի շրջանում։ Հիմնադրվել է 1934 թվականին։
2001 թվականի տվյալներով Կրուպսկոյ ավանում բնակվում էր 68 մարդ։ Բնակավայրը զբաղեցնում է 2,26 կմ² տարածք։ Բնակչության խտությունը կազմում էր 30,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գերմիլուչայ

Գերմիլուչայ, գետ Հայկական լեռնաշխարհում, Սև ծովի ավազանում, Գայլ գետի համակարգում։ Հոսում է Սեբաստիայի նահանգի Շապին Գարահիսարի շրջանով։


== Ծանոթագրություններ ==
Բաշքյոյ (Էրզրումի գավառ)

Բաշքյոյ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 60 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բորդո (այլ կիրառումներ)

Բորդո կարող է վերաբերել՝

Բորդո - (ֆր.՝ Bordeaux) խոշոր քաղաք Ֆրանսիայում.
Բորդո (գինեգործական շրջան) - գինեգործական շրջան Ֆրանսիայում.
Բորդո (գինի) - հայտնի գինի է, որը արտադրվում է Բորդո գինեգործական շրջանում։
Բորդո (շիշ) - ֆրանսիական գինու շշի տեսակ է։
Բորդո (գույն) - բորդո գինու գույնը։
Բորդո ՖԱ - ֆրանսիական ֆուտբոլային ակումբ։
Բորդո (բազուկ) - բազուկի տեսակ։
Վալերի Ափինյան

Վալերի Նիկոլայի Ափինյան (ապրիլի 4, 1950(1950-04-04), Մայիսյան, Ախուրյանի շրջան, Հայկական ԽՍՀ, ԽՍՀՄ - հունիսի 28, 2019(2019-06-28), Սանկտ Պետերբուրգ, Ռուսաստան), հայ նկարիչ։ Ռուսաստանի նկարիչների միության անդամ (1997)։


== Կենսագրություն ==
Վալերի Ափինյանը ծնվել է 1950 թվականին Շիրակի Մայիսյան գյուղում՝ մանկավարժների ընտանիքում։ 1967 թվականին ավարտել է գյուղի միջնակարգ դպրոցը, ապա Գյումրու նկարչական դպրոցը և նկարչական ուսումնարանը։ Ծառայել է Լեհաստանում, այնուհետև ուսումը շարունակել Լենինգրադի Վ.Մուխինայի անվան բարձրագույն գեղարվեստա-արդյունաբերական ուսումնարանում, 1973-1976 թվականներին Իլյա Ռեպինի անվան գեղարվեստի ակադեմիայում մասնակցել է կերպարվեստի դասընթացներին։
Մի քանի տարի ապրել և ստեղծագործել է Գերմանիայում, Շվեդիայում և Շվեյցարիայում։ Հեղինակել է նաև գրաֆիկական աշխատանքներ, թատերական բեմերի ձևավորումներ։ Աշխատանքները գտնվում են Սանկտ Պետերբուրգի պետական ռուսական թանգարանում, Հայաստանի ազգային պատկերասրահում, Երևանի ժամանակակից արվեստի թանգարանում, Franke Reiche (Մյունխեն), Tamara и Arni Oloffson (Շվեյցարիա), Erman Ilicak Rönesans Holding (Թուրքիա), Wolfgang Tumulka (Գերմանիա), Josef Bruyswyck (Գերմանիա) և մի շարք այլ մասնավոր հավաքածուներում։ Ապրում և ստեղծագործում էր Սանկտ Պետերբուրգում։ Մահացել է 2019 թվականի հունիսի 28-ին։


== Ցուցահադնեսներ ==
Մասնակցել է բազմաթիվ հանրապետական և միջազգային ցուցահանդեսների աշխարհի տարբեր երկրներում։ Անհատական ցուցահանդեսներ է ունեցել Մյունխենում (1990), Պիտեայում (1991, Շվեդիա), Սանկտ Պետերբուրգում (1991, 2001), Բեռլինում (1994, 2001), Ստոկհոլմում (1997), Փարիզում (2006), Երևանում (2011) և այլուր։ 


== Ծանոթագրություններ ==


== Արտաքին հղումներ ==
Պաշտոնական կայք
Պարիկոս

Պարիկոս (հուն․՝  Πάρις — հարևան, նորաբնակ, եկվոր), կախյալ գյուղացիների կատեգորիա Բյուզանդիայում 9— 15-րդ դարերի։ Հիմնականում բաժանվել են մասնատիրականի և պետականի։ Մասնատիրական պարիկոսները ժառանգաբար պահում էին ֆեոդալին պատկանող հողը, նրան վճարում բնամթերային և դրամական ռենտա, կատարում աշխատանքավճարային պարհակներ։ 9— 11-րդ դարերի իրավունք ունեին սեփականատիրոջ համաձայնությամբ փոխանակել, օտարել իրենց հողաբաժինր (այս դեպքում պարհակները նույնպես փոխանցվում էին)։ 13-րդ դարի, որոշ տեղերում պարիկոսները ճորտացվեցին։ Պետական Պարիկոսները պահում էին պետական հողերը, կատարում պետական պարհակներ (արքունիքին մատակարարում մթերքներ, սպասարկում փոստը, պետական ձիաբուծարանները և այլն)։
Յանտրա (վտակ)

Անվան այլ կիրառումների համար տե՛ս՝ Յանտրա (այլ կիրառումներ)Յանտրա (բուլղար․՝ Янтра, լատ.՝ Iatus), գետ Բուլղարիայի հյուսիսում, Դանուբ գետի աջ վտակը։ Ունի 285 կմ երկարություն  (Դանուբի բուլղարական երրորդ ամենաերկար վտակը), ավազանի տարածքը կազմում է 7,862 կմ։

Յանտրայի աղբյուրը Կենտրոնական Stara Planina-ի Hadzhi Դիմիտար գագաթի ստորոտին է՝ 1,340 մետր բարձրություն։ Վերին հոսանքներում այն հաճախ անվանվում է «Էտար»։ Դեպի Դանուբ հոսում է Սվիշտովի մոտով։
Գետի առանձնահատկություններից են նախաբալկանյան տարածքով հոսելիս ստեղծված կիրճերը, որոնցից ամենամեծը մոտ է Վելիկո Տիրնովո վարչական կենտրոնին։
Գետի վրայի խոշոր քաղաքներն են Գաբրովոն, Վելիկո Տիրնովոն, Գոռնա Օրիախովիցան, Պոլսկի Տրիմբեշը և Բյալան, որին մոտ է գտնվում Յանտրայի վրա գտնվող հայտնի Բելենսկի կամուրջը։
Յանտրան ունի ավելի քան 10 կմ երկարությամբ 30 վտակներ։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Река Янтра на BlueLink.net Archived 2010-05-28 at the Wayback Machine.
Река Янтра и нейните притоци.http://iantra.com/index.php?option=com_content&view=article&id=18:-&catid=14&Itemid=36/